1уьйранна дохк д1а а даьлла, малх кхета боьлча, б1аьргана лан ирча сурт а дара Барз т1ехь х1оьттинарг. Леррина б1аьрг тухуш хьаьжча, цхьайтта дакъа 1уьллура 50-60 г1улч хинболчу Барза буьххьехь гуо баьккхина, царна гуо баьккхина казакийн декъийн, лазийначийн чалхаш яра. Хеталора, х1ун зен дийр ду го лаьцначу цхьайтта нохчочо 200 стагана аьлла. Кхузахь дагадог1у имам Шемалан дешнаш: «Х1ора нохчо-цхьана эскаран меха ву», – аьлла долу. Тур-шаьлтий лелочу т1амехь нохчел дера леташ адам хир дац олура паччахьан инарлаша а. Мел нийса туху цара ластош долу урс-дагт1е я шогашад лоцуш. Царна х1ун гурду бодашкахь аьлла а хета. Уггар цецволург массо нохчочун карахь дара шен тур, шаьлта. Массара а пайдаэцнера т1еласточу урсех (5-10) .